ปกติพูดถึงก๋วยเตี๋ยวเนื้อจะนึกถึงแค่เตี๋ยวเรือน้ำตก แต่ร้านนี้เป็นร้านก๋วยเตี๋ยวเนื้อน้ำใส ร้านเดียวทีมีในใจ รสชาติคงเดิมไม่ว่าผ่านมากี่ปี

ร้านขายก๋วยเตี๋ยวเส้นหมี่และเส้นใหญ่เท่านั้น (ถ้าสั่งเส้นเล็กไม่มีนะคะ) เลือกได้ว่าจะใส่ลูกชิ้นเอ็นไม่เอ็น เนื้อสด เนื้อเปื่อย ส่วนตัวเราชอบลูกชิ้นไม่เอ็น น้ำซุปหอมกระเทียมเจียว เติมน้ำส้มไปหน่อย ได้รสชาติดีทีเดียว (50บาท)

ถ้ามาทานแล้วจะทานแค่ก๋วยเตี๋ยวคงไม่พอ ต้องสั่งลูกชิ้นปิ้งราดน้ำจิ้มเลยมาทานปิดท้าย ลูกชิ้นคือไฮไลท์ของเราที่ร้านนี้ ไม่เหม็นไม่คาว ทานเพลินๆคนเดียว 5 ไม้ กำลังดี (50บาท)

ไม่ได้แวะทานมานาน มาคราวนี้ ร้านดูโทรมลง แต่ก็ยังรู้สึกว่าร้านและอาหารเค้าสะอาดอยู่ดี ราคาก็ปรับขึ้นไปเรื่อยๆ ตามค่าครองชีพแต่ละปี ที่เหมือนเดิมคือการบริการ สั่งแล้วได้อาหารรวดเร็วทันใจ

หน้าร้านจอดได้ประมาณ 4 คัน สามารถจอดรถหน้าร้านได้เลยถ้ามีช่องว่าง เด็กจะมายกที่กั้นออกให้ค่ะ